**Elektrocentralizācijas posteņa ēkas jumta remonts Lielvārdē**

DARBA UZDEVUMS

1. **Ievads**

VAS “Latvijas dzelzceļš” (turpmāk - LDz vai Pasūtītājs) Lielvārdē pieder elektrocentralizācijas postenis (būves kad. apzīmējums 74130020531008). Ēkas ekspluatācijas laikā ruberoīda jumta segums ir nolietojies, atrodas sliktā tehniskā stāvoklī, lietus laikā tek.

1. **Mērķis**
	1. Novērst jumta tecēšanu un bīstamo situāciju veidošanos elektrocentralizācijas posteņaēkā;
	2. Nosiltināt un atjaunot ēkas jumta tehnisko stāvokli;
	3. Veikt dzelzceļa nekustamā īpašuma uzlabošanu, sakārtošanu un drošu ekspluatāciju.
2. **Darba uzdevums**

|  |  |  |  |
| --- | --- | --- | --- |
| Nr. p/k | Darba veids | Mērvienība | Apjoms |
| 1 | Būvniecības ieceres dokumentācijas -paskaidrojuma raksta un darbu organizācijas projekta izstrāde un saskaņošana | komplekts | 1 |
| 2 | Būvlaukuma ierīkošana saskaņā ar DOP, uzturēšana un darbu organizācija | objekts | 1 |
| 3 | Ēkas (11x13m) bojātā jumta seguma demontāža | m2 | 155 |
| 4 | Virsmas sagatavošana seguma ierīkošanai, t.sk izlīdzināšana | m2 | 155 |
| 5 | Siltumizolācijas ierīkošana no akmens vates saskaņā ar izstrādāto dokumentāciju (pielikumā - skice) | m2 | 155 |
| 6 | Ruberoīda seguma ieklāšana (2kārtas) | m2 | 155 |
| 7 | Karnīzes skārda apdares atjaunošana | m | 26 |
| 8 | Parapeta skārda apdares atjaunošana | m | 22 |
| 9 | Notekreņu ierīkošana | m | 11 |
| 10 | Notekcauruļu ierīkošana | m | 8 |
| 11 | Būvgružu izvešana | m3 | 6 |

 Visi būvdarbi tiek veikti ievērojot tehnoloģisko procesus, tiek kompleksi risināti un netiek dalīti.

 Būvdarbus veikt atbilstoši Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, LBN 201-15 ”Būvju ugunsdrošība”, LBN 002-19 "Ēku norobežojošo konstrukciju siltumtehnika" nedzīvojamām ēkām un citiem normatīvo aktu prasībām.

 Būvdarbu gaitā, ja būvdarbu apjomi pamatoti palielinās vai samazinās, tiek sastādīts un abpusēji parakstīts Darba apjomu izmaiņu akts, saglabājot piedāvājumā iesniegtās m2 izmaksas. Objekta apsekošana uz vietas kopā ar Pasūtītāja pārstāvi obligāta.

1. **Rezultāts**
	1. Likvidētas bīstamas situācijas, nosiltināts un atjaunots ēkas jumts, uzlabots ēkas tehniskais stāvoklis.
	2. Veikta dzelzceļa nekustamā īpašuma sakārtošana un droša ekspluatācija.
2. **Laiks un resursi**

Darbs par šī darba uzdevuma izpildi tiks veikts uz līguma pamata, kuru noslēgs pasūtītājs - LDz un darba izpildītājs, kas ir atbildīgs par darba uzdevuma 3.punkta sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

 Darbu izpildes termiņš:

* no līguma parakstīšanas dienas **45** dienas dokumentācijas izstrādei, ievietošanai BIS sistēmā un saskaņošanai, t.sk. ar Būvvaldi;
* no dokumentācijas saskaņošanas dienas **30** dienas jumta remontam un nodošanai ekspluatācijā.

 Būvdarbu garantijas laiks – 5 gadi

Objekta foto.

 